
Glupan ili tupanP 

Da li su izbori pokradeni? Naravno da jesu, oni sami po 
sebi predstavljaju krađu čak i kad nisu pokradeni. 

Da li su izbori pokradeni ili ne? - Pitanje je 
kojim su prošle nedelje političari pokušali 
da nam skrenu misli sa naše bede i nesreće 
svakodnevnog života u kapitalizmu. Novo 
pitanje je koga u drugom krugu izabrati 
za predsednika - glupana ili tupana? Oba 
pitanja su pogrešna. Da li su izbori po- 
kradeni? Naravno da jesu, oni sami po sebi 
predstavljaju krađu čak i kad nisu pokrade- 
ni, jer služe da bi se odabrala grupa ljudi 
koji će narednih nekoliko godina upravlja- 
ti krađom našeg rada, naših snova i naših 
života. Izbor između Tadića i Nikolića je 
lažna dilema. Treba u potpunosti odbaciti 
sistem koji nam nudi Nikolića i Tadića, i 
izabrati društvo u odluke neće donositi pr- 
eparirane ispeglane političarske kreature, 
nego sami radnici i radnice. 

Cifrenelažu 

Tokom predizbornog suženja svesti se u 
drugi plan stavlja sve što je zaista bitno - ono 
što svedoči o dnu na kome se kao društvo 
nalazimo. Pa je tako relativno nezapaženo 
prošla vest da je javni dug Srbije na kraju 
marta porastao na oko 14,62 milijardi evra, 
što znači da je samo tokom tog meseca 
povećan za oko 270 miliona evra. Na kraju 
februara javni dug bio je oko 14,35 milijar- 
di evra, što je bilo oko 44,5 odsto bruto do- 
maćeg proizvoda (BDP). Ukupne direktne 
obaveze Srbije na kraju marta iznosile 
su oko 12,46 milijardi evra, pri čemu je 
unutrašnji dug bio oko 5,32 milijardi evra, 
a spoljni dug 7,14 milijardi evra. Ukupne 
indirektne obaveze na kraju marta bile su 
2,15 milijardi evra. Javni dug je na kraju 
prošle godine bio 14,47 milijardi evra, što je 
bilo 45,1 odsto BDP-a. Javni dug je na kraju 
2010. bio 12,16 milijardi evra, što je bilo 42,9 
odsto BDP-a. Na kraju 2009. godine javni 
dug bio je 9,85 milijardi evra, odnosno 34,8 
odsto BDP-a, a na kraju 2008. godine javni 
dug Srbije iznosio je 8,78 milijardi evra, što 


je bilo 29,2 odsto BDP-a. 

Ove brojke jasno govore: svake godine je sve 
gore i gore, i svake godine će radnice i radni- 
ci u Srbiji morati sve više da rade kako bi 
otplatili dugove u koje nas sve dublje uvalju- 
ju vlastodršci. Sa ekonomskom politikom 
koja se vodi nije čudno što u Srbiji preko 40 
odsto kućnog budžeta odlazi na hranu, što 
je tri puta više nego u EU! Dodajmo na to 
da će dinar i danas oštro pasti, za 30 para ili 
0,3 odsto, a zvanični srednji kurs iznosiće 
112,8731 dinara za evro. 

Zdravstvonadnu 

Kao poseban horor i pokazatelj katastrofe 
koju živimo dolazi informacija da je, pre- 
ma Evropskom zdravstvenom potrošačkom 
indeksu za 2012. godinu, Srbija poslednja 
na listi 34 evropske zemlje po kvalitetu 
zdravstvene zaštite. Naravno, državi ne pa- 
da na pamet da nešto uradi po tom pitanju, 
nije njima bitno zdravlje naroda - nego da 
narod ostane pokoran i spreman da izvrša- 
va sve što gazdama padne na pamet. Ima 
li ko bolji da stvori atmosferu podaništva 
i poštovanja gospodara nego popovi - 
ekipa koja je u tom poslu već vekovima, 
veliko je to iskustvo i duga tradicija. Zbog 
toga je država odlučila da popovima svih 
konfesija (a šta će ih ujediniti ako ne novac?) 
isplaćuje doprinose za penzijsko, invalidsko 
i zdravstveno osiguranje iz budžeta. Priče o 
odvojenosti države i crkve niko nikada i nije 
ozbiljno shvatao, jer je princip autoriteta na 


Najava 


Nastavak suđenja 
„Beogradskoj šestorci" 

Dođite u petak 18. maja ^ 
u lOh u Prvi osnovni sud 
(Savska 17/A), sudnica br 4 


kojima obe institucije počivaju toliko jak da 
je iluzorno očekivati da one ikada, igde, budu 
zaista odvojene - ali nas priča o još novca 
koji će se iz naših džepova preliti u popovske 
buđelare uvodi u priču o nastavaku represi- 
je nad progresivnim pokretom u Srbiji. 

Novl talas represl je 

Antifašista Zoran Petakov treba da se javi 
u Okružni zatvor u Novom Sadu da izdrži 
kaznu od 100 dana zbog toga što je u jednoj 
televizijskoj emisiji primetio da je bački 
episkop Irinej jedan od jahača apokalipse! 
Već u petak se nastavlja farsično suđenje 
„Beogradskoj šestorci”, a 5. juna se nastavlja 
istražni postupak protiv trojice studentskih 
aktivista, optuženih da su organizovali 
ovogodišnje studentske blokade fakulteta. 
I u slučaju „Beogradske šestorke”, i u 
slučaju blokada fakulteta, na optuženičkoj 
klupi se nalaze i aktivisti ASI, čime se na- 
stavljaja višegodišnja represija nad našom 
organizacijom. 

Gazde i političari nemaju nikakva rešenja 
za nagomilane društvene probleme, ali su 
uvek spremni da brutalno napadnu svakoga 
ko na te probleme ukazuje i argumentovano 
obrazlaže neophodnost korenite promene 
društva. Zbog toga je danas više nego ikad 
potrebna solidarnost potlačenih i spremnost 
da se udruženi suprotstavimo državnoj 
represiji. 



Da li ste 
znali O 

...da švajcarske banke 
kriju 680 milijardi dola- 
ra novca diktatora iz ce- 
log sveta. 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


ANARHIZAM IMA JEDAN NEPOGRESIV, NEPROMENLJIV M0T0 - SL0B0DA.” (Lusi Parsons) 














AKTUEINO 



Roblja zbog vroflanja vladlko SPC 

Ovaj sudski proces svedoči o rešenosti države da sve što narušava autoritarnu 
ulogu crkve kao predstavnika državne ideologije najoštrije kazni. 


Zoran Petakov, aktivista Antifa- 
šističke akcije iz Novog Sada, osu- 
đen je zbog ,,uvrede“ episkopa 
Bačkog Irineja Bulovića na nov- 
čanu kaznu od 100.000 dinara. 
Nakon što osuđeni nije platio 
globu, ova kazna je preinačena u 
100 dana zatvora. 

U jednoj televizijskoj emisiji emi- 
tovanoj 2005. godine, Petakov se 
drznuo da Irineja i još trojicu 
vladika SPC nazove „četvoricom 
jahača apokalipse“, uz komen- 
tar da SPC podržava desničarske 
ekstremističke grupacije u Srbi- 
ji. Episkop je, na ime povrede 
časti i ugleda, odmah uzvratio 
tužbom, tražeći da mu Petakov 
plati milion dinara odštete. U pr- 
vobitnoj presudi, donetoj 2008. 
godine u Četvrtom opštinskom 
sudu u Beogradu, kojom se 


Petakov obavezuje da plati kaznu 
u vrednosti od 100.000 dinara, iz- 
među ostalog piše da je „vladika 
Irinej besprekorna ličnost i da 
uvreda njega predstavlja uvredu 
za sve hrišćanske pravoslavne ver- 
nike“. U obrazloženju presude je 
navedeno i da je Petakov uvreda- 
ma upućenim Irineju zapravo 
uvredio i samog sudiju Miroslava 
Bošnjaka, koji je za sebe rekao da je 
takođe pravoslavni vernik. 

Petakov je izjavio da ovaj proces 
neko želi da prikaže kao politički 
problem u kojem bi on trebao da 
posluži kao primer kako će ubu- 
duće proći svako u Srbiji ko se bude 
usudio da priča protiv SPC. 

Iako se u javnosti s vremena na 
vreme čuju pritužbe da crkva i dr- 
žava nisu dovoljno razdvojene ili 
da crkva zloupotrebljava državu. 


u ovom slučaju je očigledna 
uloga crkve kao jednog od 
ideoloških aparata države. 
Ideologija koju crkva proizvo- 
di daje legitimitet državi i 
služi nametanju pokornosti, 
neophodnoj za sprovođenje 
i održavanje mehanizama 
kapitalističkog izrabljivanja. 
To konkretno znači da narod 
treba da okrene drugi obraz, da 
ćuti i trpi pod svakodnevnim 
mukama, a sve što može da 
naruši ovu autoritarnu ulogu 
crkve kao produžene ruke 
državne ideologije treba da 
bude oštro kažnjeno. Zato je 
presuda Petakovu ovako rigo- 
rozna - država Srbija ovim su- 
đenjem jasno pokazuje da je 
odlučna da zaštiti svoju kori- 
snu alatku, crkvu. 


Filozofski fakultet 
progoni studente 


Još tokom prošlogodišnjih 
studentskih blokada, uprava Filo- 
zofskog fakulteta je, u sprezi sa 
policijom i medijima, koristila 
razne lažne optužbe, u pokušaju 
da izoluje pojedince koje je oka- 
rarakterisala kao ,,vođe“ i preko 
njih pokušala da uguši protest. 
Studenti tada nisu naseli na ovaj 
providan propagandni trik u reži- 
ji države, kojoj je smetala pobuna 
protiv razbojničkog neoliberalnog 
modela obrazovanja. 

Međutim, nakon šest meseci, ka- 
da su se stvari smirile, ova trojica 
studenta, među kojima je i jedan 
član Sindikata obrazovanja ASI, 
ponovo su dobili poziv od polici- 
je za istražni postupak. Prvobitna 
najava uprave Filozofskog da će 
trojicu studenata tužiti zbog nasi- 
lja nad privatnim obezbeđenjem 


u međuvremenu je prerasla u optu- 
žnicu da su „organizovali, a i sami 
učestvovali, u blokadi fakulteta koja 
je ugrozila prava studenata i na- 
stavnika da studiraju i rade“. 

Dakle, na delu je pokušaj da se sudi 
samom protestu! Država ovim želi 
da zastraši javnost i pošalje poruku 
da će se svaki ozbiljan pokušaj bor- 
be za naša prava, svaki otpor zlo- 
čincima i profiterima, loše završiti 
po nas. 

Nastavak istražnog postupka zaka- 
zan je za 5. jun u 12:30, u Palati 
pravde. Pozivamo vas da se tog 
dana solidarno pridružite našim 
optuženim kolegama studentima 
i da svojim prisustvom zajedno 
poručimo da nećemo pristati na 
ovu prljavu igru sudsko-policijskog 
zastrašivanja. 

A.B. 


Ponovno suflenje 
Beogradskoj šestorci 

Novo ročište suđenja beograd- 
skim anarhistima će biti održa- 
no u petak 18. maja, sa početkom 
u 10 časova, u Prvom osnovnom 
sudu (Savska 17/A). 

Podsećamo vas da je, nakon što 
je oslobađajuća presuda “Be- 
ogradskoj šestorci” za name- 
šteni slučaj napada na Grčku 
ambasadu ukinuta 1. jula 2011. 
prema rešenju Apelacionog su- 
da, proces protiv Tadeja Kure- 
pe, Sanje Dojkić, Ivana Savi- 
ća, Nikole Mitrovića, Ratibora 
Trivunca i Ivana Vulovića pono- 
vo pokrenut. 

Pozivamo sve zainteresovane da se 
pojave u Prvom osnovnom sudu, 
18.majaul0hi svoj im prisustvom 
poruče da zastrašivanje i represija 
u Srbiji više neće moći da prođu. 

Sloboda za Bg6! 

Zaustavimo montirane političke 
procese u Srbiji! 




ex-Idolmladih 

Već vifleno 

U „Direktnoj akciji a smo više puta pisa- 
li o različitim primerima borbe drža- 
ve protiv organizovanog radničkog 
pokreta. Takvo ponašanje zaštitnika 
poretka je očekivano i sasvim logi- 
čno. Svima, osim onih koji su čvrsto 
odlučili da žive u svetu mašte, jasno je 
da će gazde i političari po svaku cenu 
braniti svoje pozicije i privilegije. Ovih 
dana se u Srbiji paraleleno vodi više 
montiranih sudskih postupaka protiv 
revolucionara i antifašista, pa ovom pri- 
likom želim da podsetim na represiju 
vođenu protiv revolucionarnog sindi- 
kata „Industrijski radnici sveta ££ 
(Industrial Workers of the World - 
IWW). Ova organizacija je početkom 
XX veka bila najbitniji instrument 
revolucionarnog pokreta u SAD. Osno- 
van 1905. godine u Čikagu od strane 
velikog broja radnika - anarhista i 
socijalista, IWW je od početka, pored 
svoje osnovne svrhe - borbe za bolje 
uslove života i rada radnika, kao i za 
ukidanje kapitalističkog sistema, vrlo 
jasno sprovodio emancipatorsku i pro- 
gresivnu politiku. IWW je bio prvi 
sindikat koji je organizovao radnike, 
bez obzira na boju njihove kože, kao i 
veliki broj imigranata prve i druge ge- 
neracije koji su u SAD došli trbuhom 
za kruhom, a žene su bile posebno 
istaknute u radu organizacije. No, ono 
što je dovelo do najbrutalnijeg fizičkog 
suzbijanja i gotovo gašenja IWW-a, bio 
je njihov dosledni internacionalizam - 
shvatanje da radnici i radnice nemaju 
države, već da je njihova domovina 
čitava planeta - i da su ratovi među 
državama stvar gazda i njihovih 
interesa. 

Država linčuje 

Sindikalac Džo Hil, optužen 1914. 
za ubistvo, uprkos mnoštvu dokaza 
koji su govorili suprotno, osuđen je 
i ubijen od strane države 1915. godi- 
ne. To ubistvo predstavlja uvod u 
čitav niz nasilnih akcija i nameštaljki 
koje su usledile kao odgovor na 
dosledan antimilitarizam IWW-a u 
trenutku ulaska SAD u Prvi svetski 
rat. 1916. godine grupa biznismena, 
predvođenih lokalnim šerifom, napa- 
li su članove IWW-a koji su širili 
antimilitarističku propagandu, i ubili 
najmanje petoro članova sindikata. 
Frenk Litl, istaknuti aktivista IWW-a 
linčovan je od strane nacionalističke 



rulje 1917, a iste godine je sprovedena 
i velika ,,pravosudna ££ akcija protiv 
IWW-a: Ministarstvo pravde SAD-a 
organizovalo je paralelne pretrese 48 
kancelarija IWW-a širom Amerike. 
165 najistaknutijih aktivista IWW je 
uhapšeno i optuženo za organizovanje 
sabotaže regrutacije, podstrekivanje 
na dezertiranje i zastrašivanje gazda 
tokom sukoba na radnim mestima. To 
je bio, do tada, najveći federalni slučaj 
u pravosudnoj istoriji SAD-a. Iako 
je jedan broj sindikalaca oslobođen, 
najveći broj je osuđen na kazne koje 
su ponekad iznosile i preko 20 godina 
robije. Mnoštvo montiranih suđenja, 
organizovanih linčovanja od strane 
rasista iz Kju kluks klana i drugih 
vidova državne represije sprovođeno je 
sve dok IWW nije bio smanjen na me- 
ru koja nije predstavljala dramatičnu 
opasnost po državu i kapitalizam. 

No, IWW se nije ugasio - štaviše, u po- 
slednjih deset godina IWW je počeo 
sa ozbiljnim organizovanjem radnika, 
pogotovo u ugostiteljskoj delatnosti, 
nakon više decenija tavorenja sa 
samo nekoliko hiljada članova. Usled 
represije podstaknute Prvim svetskim 
ratom, i vulgarnog antikomunizma na- 
kon Drugog rata, bilo je potrebno više 
od 50 godina da bi se ova organizacija 
oporavila. To je nauk i za nas - oni ne 
mogu uništiti naše ideje, ali nas mogu 
veoma usporiti. Revolucionarni pokret 
na Balkanu usporavaju već decenija- 
ma. Vreme je da pokažemo da to više 
neće moći da rade. 

Ratibor Trivunac 


Akrep 
s karticom 

Ne pamtim da je neko skoro napravio tako 
perfidnu i moćnu medijsku sabotažu, te 
ovako šarmantno osujetio podle zamke 
domaćeg i svetskog bankarskog sistema! 
Talentovanu glumicu Natašu Marković 
jednostavno niste mogli da ne primetite 
kako se u TV reklamama za karticu banke 
„Intesa“ antipatično krevelji i spopada 
one jadne ljude po ulicama i dućanima. 
Izdresirani onim šta ih čeka, već u prvim 
stotinkama reklamnog spota, gledaoci 
posežu za daljinskim upravljačima sa hi- 
trošću Vajata Erpa ne bi li utehu i spas 
našli na nekim od kanala na kojima ih 
dočekuju umilna lica predsedničkih 
kandidata, izveštaji o saobraćajnim nesre- 
ćama, ubistva i ratne reportaže... Bilo šta, 
samo ne strogo spopadanje upravnice 
bankarskog koncentracionog logora: „Е 
što bi vama stajao onaj Alfa... Kakosezo- 
ve, Romeoijulija?! cc . Brrr, usro sam se, ovo 
je strašnije od one voditeljke „Najslabije 
karike cc i Ivane Konstantinović s B92 za- 
jedno! 

Majstorski! Svaka čast! Nataša je jedna od 
retkih koja je imala hrabrosti da zabije nož 
u leđa zelenaškom bankarskom sistemu 
koji je (nakon serije umiljatih reklamica) 
tolike nesrećnike, nesmotrenim kreditima i 
korišćenjem kreditnih kartica, uveo u duž- 
ničko ropstvo. Nakon Natašine herojske 
sabotaže, ,,Intesa cc samo što nije proglasi- 
la bankrot, a još nekoliko banaka tek što 
nije pandrknulo. Prestravljen, i sam sam 
pogasio one paprene račune u ,,Rajfajzenu cc 
na koje mi mesecima nije kanuo ni dinar, a 
kada negde na ulici naletim baš na ,,Intesu cc , 
histerično počnem da vrištim i bežim preko 
ulice, gde se od straha upišam i onesvestim... 
Kažu da je bilo i ozbiljnijih saobraćajnih 
nezgoda nakon što su prestravljeni vozači 
naletali na Natašu koja sablasnom karti- 
com preti sa bilborda. 

Ova hrabra Kruševljanka poznata je po 
ulozi u legendarnoj seriji ,,Lisice“ po kojoj 
je snimljena svetski popularna serija „Seks 
i grad“. Trenutno snima peti nastavak film- 
ske sage „Tesna koža“. Inače, ovo joj nije pr- 
va sabotaža ove vrste! Već se oštro pobuni- 
la protiv tretiranja žene kao objekta kada 
se kao prva domaća javna ličnost slikala za 
naslovnicu Plejboja, nakon čega je njegovo 
srpsko izdanje propalo već na samom startu 
izlaženja. 


^Direktnu akciju možete nabaviti na sledećm теБНтаГ^ 
BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRAT FIDEL i BRAT ČE. KRAGUJEVAC: 
Kafane MAGMA i MARKO. SREMSKA 
MITROVICA: Knjižara BUKBAR. UŽICE: 

Kafić KUĆAČAJA. NIŠ: Udruženje ŽENSKI 
PROSTOR. ZAJEČAR: Omladinski centar 
ZAJEČAR. NOVI SAD: Knjižare NUBLU i 
^MALAVELIKAKNJIGA. _ ^ 











U više od 80 gradova Španije održane su 12. 
maja demonstracije protiv mera štednje. Preko 
100.000 ljudi obeležilo je godišnjicu pokreta 
„Ogorčeni” koji je inspirisao slične akcije i u 
drugim zemljama pogođenim ekonomskom 
krizom. Na ulice Madrida izvedeno je oko 
2.000 policajaca kako bi demonstranti bili 
sprečeni da provedu noč na centralnom trgu 
Puerta del Sol. 

Pripadnici pokreta „Ogorčeni” prošle godine 
su organizovali niz akcija u kojima su zauzima- 
li gradske trgove širom zemlje, uz brojne i 
žestoke sukobe s policijom. Glavni madridski 
trg je mesec dana bio pretvoren u kamp zonu 
za demonstrante. 

Nezaposlenost u ovoj zemlji prešla je 24 odsto. 
Preko polovine mladih Španaca je bez posla, a 
konzervativna vlada premijera Marijana Ra- 
hoja, u svojoj ulizičkoj nameri da ugodi ban- 
di međunarodnih finansijskih špekulanata, 
ojađenom radništvu i narodu Španije pripre- 
ma sve krvoločnije mere štednje. 


Priprema se vojna intervencija 
protiv demonstranata u Italiji 

Italija se nalazi u teškom ekonomskom stanju. 
Od kada je na vlast nedemokratskim putem 
doveden tehnokrata Mario Monti, usledilo je 
uvođenje rigoroznih mera štednje. Poslednjih 
nedelja eskalirao je broj samoubistava širom 
zemlje. Prošle subote dva molotovljeva koktela 
pogodila su zgrade poreske uprave u Livornu. U 
Rimu je u poresku upravu prispela bomba u ko- 
verti, ali nije eksplodirala. U zemlji se pojavi- 
lo nekoliko borbenih pobunjeničkih grupa. 
Početkom meseca, visoki državni funkcioner 
Roberto Adinolfi je upucan u nogu. 

Premijer Mario Monti izjavio je da je država 
spremna da izvede vojsku na ulice zbog nasil- 
nih protesta koji se sve češče održavaju protiv 
vlade i njene ekonomske politike. To je potvrdi- 
la i ministarka unutrašnjih poslova Ana Mari- 
ja Kančeljeri, naglasivši da mogućnost dalje 
eskalacije sukoba zahteva „drastične mere”. 


Vrhovni komandant italijanskih oružanih 
snaga Klaudio Gracijano izjavio da će se voj- 
ska pridružiti snagama policije u obrani 400 
ključnih lokacija od potencijalnih „terorista”. 

Nezaposlenost u evrozoni obara 
novi rekord 

Prema podacima Eurostata, trenutna stopa 
nezaposlenosti iznosi 10,9%, što je otprilike 
17,37 miliona ljudi. Proizvodnja je smanjena 
na najniži nivo u poslednje tri godine. Ovo 
je već deveti uzastopni mesec u kojem se 
proizvodnja smanjuje. Samo u martu u je 
otpušteno 169.000 radnika. Novi podaci go- 
vore kako su čak i u Nemačkoj sve primetniji 
znaci krize. 

“Da se evrozona nalazi u recesiji nije nikakva 
vest, ali činjenica da se obim te recesije 
povećava na početku proleća je izuzetno 
zabrinjavajuća”, izjavio je Bruno Kavalije, 
analitičar agencije ODDO Securities. (AFP) 


Centar za liberterske studije predstavlja: 

Petar Kropotkin: Sistem nadnica 

U poslednjem tekstu koji je napisao u životu, 
Kropotkin pokazuje da je svaki sistem nadni- 
ca besmislen i afirmiše anarhokomunističku 
parolu „Svakome prema potrebama, od sva- 
kog prema mogućnostima“ a u isto vreme 
kritikuje autoritarnu praksu koja počinje da 
se nazire u tadašnjem Sovjetskom savezu. 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 

1. ruski automobil, nije čokomoskvič; 2. suprotan je od Suvina; 3. vrsta 
sanvreće; 4. Mrtvorad pre smrti; 5. slična je metaputu; 6. njen stanovnik je 
Metaličanin; 7. adžerijev neprijatelj; 8. Petrov mlađi, a Sedmarov stariji brat; 
9. ženska taterica; 10. suprotan je od debljira; 11. suprotna je od picajdobre; 
12. Malozimnica namenjena za najtoplije godišnje doba 

Rešenja iz prošlog broja: 

1. tetris; 2. gepard; 3. nahtkasna; 4. Angora; 5. musliman; 6. sahrana; 7. obelisk; 8. samuraj; 

9. stopalo; 10. mišolovka; 11. sudopera; 12. đakuzi. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





































































































